18/08/2014 | Administración LocalMunicipal
Fene
Secretaría
Plan de disposición de fondos do Concello de Fene

ANUNCIO Con data 31 de xullo de 2014 dictouse a Resolución de Alcaldía núm.762/2014 de aprobación do plan de disposición de fondos do Concello de Fene, que transcrito dí: PLAN DE DISPOSICIÓN DE FONDOS DO CONCELLO DE FENE EXPOSICIÓN DE MOTIVOS A xestión da tesourería esixe dispoñer de instrumentos axeitados que garanticen a liquidez suficiente para o puntual pago das obrigas e optimicen o emprego dos recursos financeiros. O Plan de Disposición de Fondos é un instrumento de planificación da Tesourería, contemplado no artigo 187 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e no artigo 65.2 do Real Decreto 500/1990, de 20 de abril, que indica que o Plan de Disposición de Fondos que se estableza polo presidente da entidade considerará aqueles factores que faciliten unha eficiente e eficaz xestión da tesourería da entidade. As disposicións existentes na actual normativa reguladora das facendas locais acerca da forma e orde na que os Concellos deben dispoñer dos fondos que integran a súa facenda son escasas limitándose a establecer a prioridade dos gastos derivados da débeda pública, os de persoal e os xerados en exercicios anteriores, remitíndose para o resto ó que cada corporación poida establecer ó efecto a través do seu plan de disposición de fondos. As novas e cada vez máis estrictas esixencias legais impostas en materia de estabilidade presupostaria, sostenibilidade financieira e morosidade fan que cada vez sexa máis necesario planificar e coñecer de antemán os movementos de fluxos monetarios e evitar someter os mesmos ós criterios de estricto orde de tramitación imposto en ausencia de plan de disposición de fondos pola normativa xeral sobre tramitación de expedientes recollida na lei 30/1992 de 26 de novembro, de réxime xurídico das administracións públicas e do procedemento administrativo común, máxime, cando cada vez son máis escasos os recursos cos que se conta para satisfacer as ilimitadas necesidades ás que debe atender unha administración local. Como consecuencia do previsto na Lei 27/2013, de 27 de decembro, de Racionalización e Sostenibilidade da Administración Local, e no RD 3/2011, de 14 de novembro, polo que se aproba o Texto Refundido da Lei de Contratos do Sector Público, recollerase no presente Plan de Disposición de Fondos a data de inicio do prazo para o recoñecemento da obriga e para o pago das facturas.1.–Principios xerais.1).–O presente Plan de Disposición de Fondos ten por obxecto conseguir unha axeitada distribución temporal dos pagos acomodándoos ás dispoñibilidades de efectivo previstas na Tesourería Municipal que permita unha correcta estimación das necesidades de endebedamento do Concello e a optimización do emprego dos recursos dispoñibles.2).–A xestión dos fondos integrantes da tesourería, salvo disposición legal en contrario, realizarase baixo o principio de unidade de caixa coa centralización de tódolos fondos e valores xerados por operacións presupostarias e por operacións non presupostarias, ordeándose á Tesourería Municipal que utilice tódolos recursos dinerarios dispoñibles para o pago das obrigas.3).–A execución material dos pagos articularase como regla xeral e sempre que sexa posible mediante transferencia bancaria. Os pagos a xustificar atenderanse como regla xeral mediante cheque nominativo a favor do habilitado autorizado mediante Resolución da Alcaldía, previamente confeccionado e cargado na conta bancaria municipal pola entidade bancaria a petición do Concello, cabendo a posibilidade de empregar tamén a transferencia bancaria como medio de execución dos pagos a xustificar para os supostos nos que se estime conveniente.2.–Excepcións. – Quedan exceptuados da aplicación deste Plan de Disposición de Fondos, sen que supoñan unha quebra á orde de prelación, a realización de: – Os pagos que haxan de realizarse en formalización (como as compensacións, etc.). – Os supostos nos que por imperativo legal, convencional ou por aplicación de acordos deste Concello, o produto dun determinado ingreso estivera afectado a un gasto concreto, en cuxo caso os fondos con el obtidos destinaranse con prioridade á satisfacción de pagos correspondentes ó fin afectado. – Tratándose de gastos financiados con subvencións finalistas, nos que o cobro das mesmas esté condicionado á xustificación previa do pago efectuado polos meritados gastos e resulte necesaria a súa xustificación por estar próximo o prazo de xustificación ou o seu impago poida supoñer obriga de reintegro das cantidades subvencionadas, ou ben no caso de reintegro de subvencións cuxo pago sexa necesario para a obtención da concesión ou cobro doutras, poderá alterarse a orde de prelación de pagos coa exclusiva finalidade de dita xustificación. – As devolucións de ingresos indebidos, de fianzas e depósitos en metálico. – Os pagos a xustificar. Sendo os pagos que se satisfacen dende os mesmos de escaso importe, tratándose de gastos correntes de carácter periódico ou repetitivo xeralmente que, polas súas peculiaridades non poden axustarse ó procedemento xeral de xestión do gasto sen menoscabo da eficacia e eficiencia do funcionamento dos servizos ou actividades a cargo do correspondente xestor. Se realizarán a favor do habilitado autorizado na correspondente Resolución da Alcaldía, sen que tal salida de fondos supoña unha quebra á orde de prelación. – Pagos derivados de sentencias xudiciais ou resolucións administrativas firmes que conleven unha obriga de pago para o Concello. – Cando sexa necesario proceder ó pago de tributos estatais, autonómicos ou provinciais, ou débedas coa Seguridade Social, cuxo impago determine maiores costes e poña en perigo a obtención de certificacións de estar ó corrente necesarias para tramitar subvencións e axudas.3.–Determinación da data de inicio do prazo para o recoñecemento da obriga e para o pago das facturas derivadas das obrigas comerciais: Para determinar estas datas tiveronse en conta as seguintes normas e interpretacións: a) Lei 3/2004, de 29 de decembro, pola que se establecen medidas de loita contra a morosidade nas operacións comerciais. b) Lei 15/2010, do 5 de xullo, de modificación da Lei 3/2004, de 29 de decembro, pola que se establecen medidas de loita contra a morosidade nas operacións comerciais. c) Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos. d) Real Decreto 11/2013, de 26 de xullo, de medidas de apoio ó emprendedor e de estímulo do crecemento e da creación de emprego. e) Lei 27/2013, de 27 de decembro, de Racionalización e Sostenibilidade da Administración Local. f) Nota do Ministerio de Facenda e Administracións Públicas, relativa á aplicación da disposición transitoria décima da Lei 27/2013, de 27 de decembro, de Racionalización e Sostenibilidade da Administración Local, de data 15 de xaneiro de 2014.3.1.–Data de inicio do cómputo do prazo para o recoñecemento da obriga. A nova redacción do artigo 216 do RDL 3/2011, de 14 de novembro, polo que se aproba o Texto Refundido da Lei de Contratos do Sector Público establece que: – “El contratista deberá de haber cumplido la obligación de presentar la factura ante el registro administrativo correspondiente, en tiempo y forma, en el plazo de treinta días, desde la fecha de entrega efectiva de las mercancías o la prestación del servicio”. – “Si el contratista incumpliera el plazo de treinta días para presentar la factura ante el registro administrativo, el devengo de intereses no se iniciará hasta transcurridos treinta días hábiles desde la fecha de presentación de la factura en el registro correspondiente, sin que la Administración haya aprobado la conformidad, si procede, y efectuado el correspondiente abono”. En base á analise deste artigo e tendo en conta a interpretación do Ministerio de Facenda e Administracións Públicas na nota relativa á aplicación da disposición transitoria décima da Lei 27/2013, de 27 de decembro, de Racionalización e Sostenibilidade da Administración Local, que indica “se entenderá por número de días de pago (…), los días transcurridos desde la fecha de inicio de la obligación de pago, de acuerdo con lo previsto en los artículos 216.4, 222 y 235 del texto refundido de la Ley de Contratos del Sector Público, aprobado por Real Decreto Legislativo 3/2011, de 14 de noviembre (LCSP) o en el artículo 4 de la Ley 3/2004, de 29 de diciembre, según corresponda (con carácter general, en un plazo de 30 días desde la fecha del reconocimiento de la obligación, que, a su vez, deberá haberse producido en un plazo máximo de 30 días desde la recepción de la factura o solicitud de pago equivalente), y la fecha de pago material. (…)”, este Concello considerará como data de inicio do cómputo do prazo para o recoñecemento da obriga a de presentación no rexistro xeral de entrada, dispoñendo de 30 días para proceder ó recoñecemento da obriga.3.2.–Data de pago. A nova redacción do art.216.4 do RDL 3/2011, de 14 de novembro, polo que se aproba o texto refundido da Lei de Contratos do Sector Público establece que “la Administración tendrá la obligación de abonar el precio dentro de los treinta días siguientes a la fecha de aprobación de las certificaciones de obra o de los documentos que acrediten la conformidad con lo dispuesto en el contrato de los bienes entregados o servicios prestados, sin perjuicio de lo establecido en el artículo 222.4 y, si se demorase, deberá abonar al contratista, a partir del cumplimiento de dicho plazo de treinta días…”. O criterio que aplicará este Concello para o cómputo do prazo de pago será de 30 días dende o recoñecemento da obriga, de conformidade co artigo anterior e coa nota interpretativa do Ministerio de Facenda e Administracións Públicas, relativa á aplicación da disposición transitoria décima da Lei 27/2013, de 27 de decembro, de Racionalización e Sostenibilidade da Administración Local, de data 15 de xaneiro de 2014.4.–Orde de prelación. A orde de prioridade de pago das ordes de pago recibidas pola Tesourería será con carácter xeral a de antigüidade no recoñecemento das correspondentes obrigas, se ben no caso das facturas derivadas das obrigas comerciais atenderase ó mesmo tempo ó prazo máximo establecido para o pagamento en cada momento na normativa que esté vixente. Non obstante, a regla xeral establecida no apartado anterior, cando as dispoñibilidades de tesourería, certas ou estimadas, non permitan atender o total pendente de pago, establécense as seguintes prioridades: Primeiro.–Gastos derivados da débeda pública (capítulos 3 e 9). Pagos derivados das operacións de crédito a corto e longo prazo concertadas pola entidade local. De conformidade co disposto no artigo 135 da Constitución Española: “Los créditos para satisfacer los intereses y el capital de la deuda pública de las Administraciones se entenderán siempre incluídos en el estado de gastos de sus presupuestos y su pago gozará de prioridad absoluta”. Segundo.–Pagos ó persoal (capítulo 1). Os pagos desta naturaleza serán satisfeitos pola seguinte orde: a) Pagos das retribucións aos empregados da entidade local, calquera que sexa o concepto polo que se satisfacen, incluídos dietas e gastos de desprazamento. b) Pagos das retencións, tributarias ou de calquera outro tipo, practicadas na nómina. c) Pago de prestacións sociais realizadas en cumprimento dunha disposición legal ou voluntariamente. d) Anticipos de nómina (capítulo 8). Terceiro.–Cotas sociais e tributos á AEAT. Pago das aportacións da entidade aos réximes da Seguridade Social ou outros especiais, así como os pagos á Axencia Tributaria por tributos retidos ou repercutidos a terceiros. Cuarto.–Pagos varios de diversa naturaleza. a) Gastos en transferencias e subvencións para atencións de carácter benéfico-asistencial e para atencións a grupos con necesidades especiais. b) Gastos que se teñan que realizar por disposicións legais, cuxa non realización suporía un quebranto e unha ilegalidade ou demora no procedemento administrativo, ou por tratarse de expedientes suxeitos a prazo, tales como publicacións nos boletíns oficiais ou prensa, pago de notarios, rexistradores, etc. Quinto.–Pagos de operacións comerciais de exercicios anteriores (capítulos 2 e 6). Os pagos de obrigas contraídas en exercicios anteriores como contraprestación nas operacións comerciais realizadas entre empresas e a Administración, de conformidade co disposto no Texto Refundido da Lei de Contratos do Sector Público, aprobado por Real Decreto Lexislativo 3/2011, do 14 de novembro. Os pagos derivados de expedientes de recoñecemento extraxudicial de créditos situaranse na mesma posición que os pagos de operacións comerciais de exercicios anteriores. Sexto.–Pagos de operacións comerciais correntes (capítulos 2 e 6). Os pagos de obrigas contraídas no exercicio corrente como contraprestación nas operacións comerciais realizadas entre empresas e a Administración, de conformidade co disposto no Texto Refundido da Lei de Contratos do Sector Público, aprobado por Real Decreto Lexislativo 3/2011, do 14 de novembro. Sétimo.–Subvencións e outros pagos (capítulos 4, 7 e outros non incluídos nos apartados anteriores). Os pagos derivados de gastos de transferencias, subvencións, e demáis gastos non contemplados nos apartados anteriores.5.–Normas de aplicación.1.–Unha vez recoñecida a obriga e ordeado un pago, éste deberá atenderse pola Tesourería municipal en función das dispoñibilidades de liquidez. Se por calquera circunstancia non se desexa que se faga efectivo, será preciso informe ou dilixencia do ordeador de pagos coa motivación necesaria en tal sentido.2.–Non se aceptará polo Concello de Fene, como forma de pago, a domiciliación en conta, salvo excepción motivada, pois tal actuación suporía o incumprimento do procedemento administrativo de execución do gasto. Aceptarase a domiciliación bancaria cando o estableza a normativa como forma de pago para acceder aos aprazamentos ou fraccionamentos de pago das cotas e impostos que deban satisfacerse a outras administracións (TGSS, AEAT, etc.), así como en aqueles contratos bancarios, financieiros ou similares que esixen tal requisito, con carácter excepcional.3.–Non se aceptarán, como formas de pago, a entrega de pagarés ou letras de cambio.4.–En cumprimento da obriga de pago íntegra da factura, salvo supostos de compensación, embargos xudiciais ou similares legalmente contemplados, e da imposibilidade do seu fraccionamento no pago non se admitirán pagos parciais de facturas, salvo casos excepcionais debidamente motivados.5.–Caso de formularse unha operación de quita e espera cos proveedores municipais ou algunha outra operación singular e especial de pagos, a orde de prelación e preferencias nos pagos serán os que en ditos documentos se establezan, quedando as disposicións do presente Plan de Disposición de Fondos en segundo lugar, e aplicándose de forma subsidiaria no non previsto en ditos expedientes.6.–Considerarase que non existe alteración na orde de prelación de pagos, ou alomenos esta non se imputará achacable ó Concello nen será preciso manifestala nos informes que se emitan, no caso de que queden obrigas pendentes de pago de satisfacer na Tesourería municipal por causas imputables aos terceiros interesados. (Non aportar datos bancarios, cumprimento non atendido de calquera outro requisito, etc.). DISPOSICIÓN FINAL. ENTRADA EN VIGOR E VIXENCIA. Tratándose dunha disposición administrativa de carácter xeral que afecta a unha pluralidade de interesados, o presente Plan, de conformidade co disposto no artigo 52 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, publicarase no Boletín Oficial da Provincia da Coruña, entrando en vigor a partir do día seguinte ó da súa publicación e permanecerá en vigor ata que sexa aprobado outro Plan, sen perxuízo das modificacións que como consecuencia da súa aplicación práctica ou modificacións lexislativas, poidan realizarse. Contra o mesmo poderá interpoñerse recurso contencioso-administrativo nos termos, forma e prazo previstos na normativa reguladora de dita xurisdicción. Fene, 31 de xullo de 2014, O alcalde, Gumersindo Pedro Galego Feal